Milí rodičia a deti, keďže máme nový týždeň, posielame aj zopár nových aktivít. Keďže sa blíži Veľká Noc, témou týždňa sú Veľkonočné tradície. Veľká Noc patrí medzi naše najvýznamnejšie sviatky. Rozšírte deťom obzor prostredníctvom našich aktivít a spríjemnite si tak spoločné chvíle, možno sa tak spolu vrátite aj vy do vašich detských čias ☺

**Aktivita č.1**

Oboznámte deti s Veľkonočnými tradíciami, s ktorými sa stretávame u nás na Slovensku, v našom kraji, či u vás doma. Pozrite s nimi link:

<https://najmama.aktuality.sk/clanok/235869/velka-noc-ocami-deti-viete-im-vysvetlit-vyznam-tychto-dni/>

<http://kamsdetmi.sk/velkonocne-tradicie-na-slovensku/>

<https://najmama.aktuality.sk/clanok/262319/nase-najkrajsie-velkonocne-tradicie-5-veci-ktore-o-nich-naucme-deti/>

**Aktivita č.2**

Prečítajte si spolu krátku rozprávku: Veľkonočné dobrodružstvo o Vajíčku – Huncútovi Fredovi:

<http://rozpravky.hrkalka.sk/?rozpravka=302>

**Aktivita č.3**

Vytlačte si pracovný list. Dieťa si napíše meno do kolónky s menom. Na základe vašich pokynov vľavo/vpravo spočítajte vajíčka vo vozíkoch. Nech dieťa usúdi, v ktorom vozíku je vajíčok viac. Na základe vašich ďalších pokynov hore, dole, vľavo, vpravo, spočítajte kvietky na obrázku, takisto včielky, kolesá na vozíku, atď.

Potom obrázok vyfarbite.

<https://nasedeticky.sk/tvorime-s-detmi/sviatky-a-udalosti/velka-noc/3337/pocitame-vajicka-vo-voziku/>

**Aktivita č.4**

Zahrajte si Veľkonočné pexeso :

<https://www.hrajhry.sk/hra/easter-card-match.html>

**Aktivita č.5**

**Poznáte hru Obri – trpaslíci?**

Na váš pokyn (poviete) **OBRI** dieťa musí stáť, naopak na pokyn (poviete) **TRPASLÍCI,** musí rýchlo kľaknúť. Striedate slová obri/trpaslíci, môžete aj zopakovať, skúsite, či sa dieťa nepomýli (pokyn: obri/ trpaslíci / obri / trpaslíci / obri / obri / obri / trpaslíci / trpaslíci / obri/,.... a takto pokračujete). Skúste si to s nimi naraz, verte mi je to veľmi zábavné ☺

Cieľom tejto hry je vykonať základné postoje podľa pokynov: stoj, kľak. Takisto rozvíjate u detí aj postreh.

**Aktivita č.6**

Spestrite si chvíle a naučte vaše detičky veľkonočné veršovačky. Prečítajte im ich, a ktorá sa im zapáči, nech sa ju naučia. Pokojne môžu aj viac☺

Veľká noc kedyže už bude,

ktorý že ma šuhaj pooblievať príde?

Oblievaj, oblievaj vlasy aj hlavičku,

ale mi zašanuj tú novú sukničku.

**Šibi, šibi, šibáky,**

**išli ujec na raky.**

**Raky štípu, pichá jež,**

**naše prúty musia tiež!**

Šibi, ribi, mastné ryby,

dávaj vajcia, vykrúcaj sa!

Ak mi nedáš dve vajíčka,

daj mi aspoň makovníčka.

Ešte k tomu groš,

aby bolo dosť.

Šibem, šibem, šibi ryby,

môj korbáčik nemá chyby.

Ešte vody trošička,

daj vajíčko z košíčka.

**Malý zajko v tráve čupí,**

**sleduje ako sa jar budí.**

**Všetko živé raduje sa,**

**na Veľkú noc hotuje sa.**

**Aktivita č.7**

V priloženom pracovnom liste *Veľkonočné vajíčko* zoraďte veľkonočné vajíčka od najväčšieho po najmenšie. Označte vajíčka číslicou, pričom 1.je najmenšie a 7 je najväčšie. Vajíčka si vyfarbite.

Takisto prikladáme PL *Jarná grafomotorika - opakovanie líní,* v ktorom deti majú za úlohu prejsť farbičkou po líniách, čiarach rôznych tvarov a spájajú lienku ku kvietku. Taktiež si obrázok vyfarbite.

Prajeme vám krásny týždeň ☺ vaše pani učiteľky ☺☺